## Odluka o obveznoj rezervi banaka kod Narodne banke Hrvatske

### NN 61/1991 (19.11.1991.), Odluka o obveznoj rezervi banaka kod Narodne banke Hrvatske

# SAVJET NARODNE BANKE HRVATSKE

Na temelju člana 11,12. stavka 1. i člana 80. stava 1. točka 6. Zakona
o Narodnoj banci Jugoslavije i jedinstvenome monetarnom poslovanju narodnih
banaka republika i narodnih banaka autonomnih pokrajina ("Službeni
list SFRJ", 34/89, 88/89 i 61/90) i članka 1. i 7. stavak 1. Zakona
o preuzimanju saveznih zakona iz oblasti financija koji se u Republici
Hrvatskoj primjenjuju kao republički zakoni ("Narodne novine",
53/91), Savjet Narodne banke Hrvatske na svojoj 7. sjednici od 12. studenoga
1991. godine donio je

## ODLUKU

### o obveznoj rezervi banaka kod Narodne banke Hrvatske

1. Banke su dužne obračunavati i izdvajati obveznu rezervu kod Narodne
banke Hrvatske, u visini, na način i u rokovima što su utvrđeni ovom odlukom.

2. Banke obračunavaju obveznu rezervu, i to:

1) po stopi od 12% - na depozite po videriju i depozite oročene do tri
mjeseca, na sredstva pribavljena izdavanjem vrijednosnih papira s rokom
dospijeća do tri mjeseca i na kredite dobivene od pravnih osoba i građana
s rokom dospijeća do tri mjeseca;

2) po stopi od 5,5% - na depozite oročene na tri mjeseca i više mjeseci,
na sredstva pribavljena izdavanjem vrijednosnih papira s rokom dospijeća
od tri mjeseca i višemjeseci i na kredite dobivene od pravnih osoba i građana
s rokom dospijeća od tri mjeseca i više mjeseci. Iznimno od odredaba stavka
1. ove točke, banke će na žiro-račune i depozite društveno-političkih zajednica
obračunavati i izdvajati obveznu rezervu po stopi od 5%.

3. Banke ne obračunavaju obveznu rezervu:

1) na devizne depozite stanovništva;

2) na sredstva depozita koja su primljena na ime pomoći područjima nastradalim
od elementarnih nepogoda uključujući i sredstva solidarnosti za otklanjanje
posljedica ratnih razaranja;

3) na depozite banaka osnovanih u inozemstvu na koje se izdvaja obvezna
rezerva u zemlji u kojoj te banke posluju, a uključeni su u bilancu banaka
koje su, u skladu sa zaknom, osnovale te banke u inozemstvu;

4) na devizne depozite što ih strane banke i druge strane osobe sa sjedištem
u Hrvatskoj ili u inozemstvu drže na računima kod banaka ovlaštenih za
poslove s inozemstvom;

5) na kredite dobivene od Narodne banke Hrvatske, banaka, i kredite
odobrene iz sredstava fondova i zajmova Republike Hrvatske formiranih na
temelju republičkih propisa; Izuzetno, odredba podtočke 5) stavka 1. ove
točke uključuje i kredite dobivene od Narodne banke Jugoslavije, Poštanske
štedionice, Jugoslavenske banke za obnovu i razvoj i Vojnog servisa.

6) na depozite i druga sredstva namijenjena za stambenu izgradnju.

4. Obveznu rezervu, obračunatu u smislu ove odluke, banke izdvajaju
kod Narodne banke Hrvatske prenošenjem tih sredstava na posebni račun izdvojene
obvezne rezerve banaka što ga vodi Služba društvenog knjigovodstva Hrvatske.

5. Obveznu rezervu iz ove odluke banke obračunavaju i izdvajaju mjesečno.

6. Obračun obvezne rezerve banke sastavljaju do 10. u mjesecu, prema
prosječnom stanju depozita iz prethodnog mjeseca, računajući prosječno
stanje depozita na temelju dekadnih knjigovodstvenih stanja iz tog mjeseca.
Obvezna rezerva utvrđena u obračunu iz stavka 1. ove točke izdvaja se 11.
u mjesecu u kojem je obračun sastavIjen i vrijedi od tog dana do l0. u
idućem mjesecu. Iznimno od stavka 1. i 2. ove točke na temelju konačnog
knjigovodstvenog stanja sredstava na dan 30. lipnja odnosno 31. prosinca
banke utvrđuju prosječno stanje depozita za lipanj, odnosno prosinac i
sastavljaju obračun obvezne rezerve najkasnije do 18. srpnja, odnosno te
siječnja. Izdvojeni iznos obavezne rezerve po ovom obračunu vrijedi od
dana izdvajanja do konca obračunskog razdoblja, tj. do 10 u idućem mjesecu.
Obračun obavezne rezerve za svibanj i studeni vrijedi od dana izdvajanja
do 17. srpnja, odnosno 17. siječnja.

7. Obračun obavezne rezerve iz točke 6. ove odluke banke sastavljaju
na obrascu što ga.propisuje Narodna banka Hrvatske i do roka iz te točke
dostavlja ga Službi društvenog knjigovodstva Hrvatske na kojem se vodi
žiro-račun. Uz obračun obavezne rezerve banke podnose odgovarajući nalog
za uplatu odnosno za vraćanje razlike izmedu stanja obavezne rezerve na
posebnom računu kod Službe društvenog knjigovodstva i obavezne rezerve
po podnesenom obračunu. Jedan primjerak obračuna obavezne rezerve banke
dostavljaju Narodnoj banci Hrvatske radi kontrole ispravnosti obračuna.
Uz obračun banke će podnijeti i odgovarajući nalog za uplatu odnosno vraćanje
razlike nastale između obvezne rezerve po tom obračunu i stanja obvezne
rezerve na posebnom računu kod Službe društvenog krkjigovodstva.

8. Danom stupanja na snagu ove Odluke, u Republici Hrvatskoj neće se
primjenjivati Odluka o obaveznoj rezervi banaka kod Narodne banke Jugoslavije
("Službeni list SFRJ" br. 63/89, 74/89, 81/89. 3/90, 42/90, 59/90,
79/90, 8/9I, 22/91, 48/91, 58/91 i 66/91).

9. Ova odluka stupa na snagu idućeg dana od dana objave u "Narodnim
novinama", a primjenjuje se od 11. studenog 1991.

O. br. 36/91.

Zagreb, 12. studenoga 1991.

Zamjenjuje predsjednika savjeta Narodne banke Hrvatske Zamjenik
guvernera Narodne banke Hrvatske

**mr. Zdravko Rogić, v. r.**

Odluka, NN 61/1991-1612